Datum: 28.05.2014

**ZAPISNIK**

8. seje Sveta stanovalcev DSO Črnomelj, ki je bila dne 28.05.2014 ob 09.00 uri

v pisarni direktorja DSO Črnomelj

Prisotni člani :

* Mihalj Vinski
* Voglar Stanislav
* Starc Marija

Odsotni člani:

* Cvijak Dragica
* Vardjan Terezija (umrla)

**Dnevni red:**

1. **Predstavitev poročila o delovanju doma v letu 2013**
2. **Predstavitev Plana dela za leto 2014**
3. **Aktualne informacije**

Ad/1

Direktor doma je prisotne seznanil z doseženimi cilji v letu 2013. Izpostavil je:

* V lanskem letu je bilo v domu 194 stanovalcev, število se zmanjšuje,
* Vzroki za sprejem v dom (prevladuje bolezen),
* Način plačila oskrbe,
* Vrste prejemkov stanovalcev,
* Število in struktura zaposlenih,
* Investicije: strešna okna, zamenjava pip, stolov, pohištva, prenova skupnih prostorov. Ocenjuje, da so izvedene vse načrtovane naloge.
* Zadovoljstvo:
* Stanovalcev: 88 % jih ocenjuje, da so zadovoljni (+4), v povprečju glede na preteklo leto je ocena nižja, vendar še vedno ugodna.
* Svojci: 95% (-5). Glede na pretekla obdobja je ocena bolj ugodna.
* Zaposleni: 79% (4). V preteklih letih je bila ocena vedno nad 80%.
* Poročilo o delu v letu 2013 je obravnaval in sprejel Svet DSO Črnomelj

Vprašanja in pripombe:

* Ga. Starčeva meni, da bodo vedno obstajali zadovoljni in nezadovoljni stanovalci, pripomni pa tudi, da bi nekatere sestre lahko bile bolj vljudne.

Povzetek:

* Svet stanovalcev sprejme poročilo o delu v letu 2013

Ad/2

Direktor:

Kljub temu, da ministrstvo ni objavilo izhodišč za pripravo načrtov, je dom pripravil plan za leto 2014, katerega je obravnaval in sprejel Svet zavoda.

Izpostavil je:

* Kapaciteta bo 182 stanovalcev (velik upad vlog)
* Na mehki način bo potrebno posledično tudi zmanjšati število delavcev
* Zmanjšal se bo tudi obseg zdravstvene nege in oskrbe
* Posledično bo tudi manj stroškov, razen fiksnih stroškov (elektrika, ogrevanje)
* Od 01.05.2014 se je zvišala cena
* Nabava: televizorji , nov sistem za digitalne televizorje
* Organizacija dializnega centra v domu: Splošna bolnišnica Novo mesto je pripravljena trakt 4A vzeti v najem saj ocenjujejo, da je tu najbolj primerna lokacija. Trenutno se vodstvo bolnice in doma pogovarjajo o možnosti izvedbe in s tem tudi prenos del stroškov. Če bo vse usklajeno in dogovorjeno, bo potrebno spremeniti plan za leto 2014. Vodstvo razmišlja tudi v tej smeri, da se starejšim ljudem , ki potrebujejo dializo, ponudi nastanitev v našem domu. Veliko stvari je še odprtih, stanovalci bodo o novostih sproti obveščeni.

Ad/3

Direktor:

* Koncem leta bodo izpolnjeni pogoji za upokojitev direktorja. Do konca leta bo potrebno poiskati tudi novega vzdrževalca.
* Vlogo za delovno mesto direktorja bo podala ga. Valerija Lekič Poljšak, namestnica direktorja, za katero meni, da je ustrezna zamenjava oz., da ni bolj primerne osebe, kot je ona.

Pripombe:

* Ga. Starc Marija se strinja, da bi ga. Valerija Lekič Poljšak bila najboljša izbira, s čim se strinjajo tudi ostali prisotni in tudi stanovalci, s katerimi se je pogovarjala.

Seja sveta je bila zaključena ob 10.05 uri.

Zapisala: Stanislav Voglar

Ksenija Pezdirc predsednik Sveta stanovalcev